Инсьӧр
Покчи нылпиослы инсьӧр сярысь выжыкыл
Ирэн Летон

Переводчик Любовь Иванова

Редактор Софья Главатских

Редактор Наталия Миллер

© Ирэн Летон, 2023

© Любовь Иванова, перевод, 2023

ISBN 978-5-0060-8442-1

Создано в интеллектуальной издательской системе Ridero

Федянин Кирилл

Улӥллям-вылӥллям эксэй Шунды Толэзь кышноеныз но соослэн чебер Венера нылзы.

Тани Венералы дас куать арес тырмем но Шунды атай малпам нылзэ бызьытыны. Нош Венералэн чик но быземез уг на поты, малы ке шуоно, со ӧз на пумита сыӵе пиез, кудӥзлы дась кузьманы яратӥсь сюлэмзэ. Анай но пумит: нылзы пинал на, вазь на солы атай юртысь кошкыны.

Шайдуллина Елизавета

Атай кыл – зол кыл. Солы пумит уд мыны.

Ас узырлыксэ возьматон, ушъяськон понна, эксэй Шунды вань пумтэм-йылтэм зарнизэ но азьвесьсэ кыре поттэм. Чильк-вальк кисьтаськись зарни пырыос, ошылэм синучконъёс пыр пиштыса, эшшо но узырмытӥзы эксэй дворецез.

Бускельёслы узырлыксэ возьматон понна, малпаз эксэй шукырес, вань калыклы вожъяськымон бал ортчытыны но вань принцъёсты отчы отьыны.